
Petar Stevanov Vukotić (1826 - 1903) je crnogorski vojvoda, 
senator, komandant = Severnocrnogorske vojske i vođa 
Hercegovačkog ustanka. 


Contents 


Biografija 
Sukob sa knjaz Danilom 
Kćer, buduća knjaginja 
Poslije smrti knjaza Danila 
Velji rat 


Poveznice 


Izvori 





Biografija 


Rođen je na 1826. godine na Čevu u porodici serdara,senatora i komandanta Gvardije Stevana 
Perkova Vukotića. Porodica Vukotić još od vremena vladike Danila Petrovića bila je među prvih četiri 
u Crnoj Gori. U toj porodici uvjek je bilo u isto vrijeme i serdara i vojvoda, što malo koja porodica u 
Crnoj Gori je imala. Dakle radi se o lozi koja je vjekovima podnjivala ličnosti iz prvih redaka slavne 
crnogorske istorije.Od vremena Petra II Petrovića-Njogoša na sceni izbija naročito jedan njen ogranak 
istorijskih Perkovića koji traje gotovo sve do sutona crnogorske državnosti.Perko Vukotić je bio đed 
vojvode Petra,njegov otac serdar Stevan Perkov čovjek sa najviše upliva kod crnogorskog gospodara 
Petra II.U kontinuitetu jedna familija je čitave četiri generacije uspjelada održi prvu glavarsku liniju u 
crnogorskoj vlasti,što je dokaz sjemena koje zaista vrijedi i traje bez obzira na vjekove i vremena. 


Petar Vukotić je učesnik crnogorsko-osmansko rata 1852-53. godine.Istakao se i u čuvenoj bici na 
Grahovcu maja 1858. godine.Bio je član komisije koja je vršila razgraničenje između Crne Gore i 
Osmanske imperije nakon Grahovačke bitke. 


Sukob sa knjaz Danilom 


Interesantan je podatak da su se Stevan Perkov i sin mu Petar Vukotić u jednom trenutku našli u 
nemilosti knjaza Danila,iako je stari senator Stevan Vukotić u prve stao uz Danila na početku njegove 


vladavine.Prnieki i oštri kniaz Danilo u nastunu svog biiesa bio ie naredio niegovim viernim 

perjanicima da pođu na Čevo i ubiju istaknutog katunskog glavar i viteza Stevana i njegovog sina 


Petra. Čim su perjanici primili naređenje,vođeni perjaničkim 
kapetanom krenuli su na izvršenje, međutim ispred Dvora sreli su 
se sa vojvodom Dragom  Perovim  Martinovićem-Bajicom, 
čovjekom od možda najvećeg upliva dugi niz godina na knjaza 
Danila, inače čovjekom koji je bio tast vojvode Mirka Petrovića - 
Njegoša. Veliki vojvoda Drago ih je pitao kuda su pošli, oni su mu 
istinu odgovorili. Pod njegovim nagovorom perjanici nijesu pošli 
na Čevo, a stari vojvoda Drago je otišao knjazu Danilu tražeći od 
njega da oprosti živote dvojici Vukotića, što je i on uradio. Ovako di Kr : 
su ostali u životu katunski glavari koji će kasnije ponovo vratiti Petar Vukotić sa borcima 
povjerenje crnogorskih gospodara. 





Kćer, buduća knjaginja 


Kćer Petra Vukotića, Milena je isprošena za prijestolonasljednika Nikolu Mirkova i sa 13. godina 1860. 
godine dovedena je na crnogorski Dvor. Na Dvoru je školovana, učena manirima i drugim obavezama, 
jednom riječju učena je da bude žena budućeg gospodar,da bude buduća knjaginja.Ovo puno govori o 
tome ko su bili Vukotići,kada je veliki vojvoda Mirko za svoga sina odredio jednu iz njihovog 
roda,zasigurno birajući najbolje i najpogodnije za svoga sina jedinog.Tim trenutkom ugled i uticaj 
Petra Vukotića i njegove porodice još više jača i on postaje čovjek od ogromnog povjerenja njegovog 
zeta knjaza Nikole. 


Poslije smrti knjaza Danila S 


Za senatora je imenovan 1853. godine,a od 1868. godine postao je 
potpresjednik Senata,zamjenik vojvode Boža Petrovića- 
Njegoša.Jedno kratko vrijeme bio je i komandant Garde knjaza 
Danila. U vrijem crnogorsko-osmanskog rata 1862. godine kada 
se branila Crna Gora, vojvoda Petar je komandovao Severnom 
crnogorskom vojskom. Istakao se junaštvom i sposobnošću 
komandovanja. Nakon smrti knjaževog oca, velikog vojvode 
Mirka 1867. godine, kao njegov tast vojvoda Petar, zajedno sa 
knjaževim ujakom Markom Dragovim Martinovićem-Bajicom, 
postaje jedna od tri ličnosti najbliže i najpovjerljivije knjazu i 
njegovoj dinastiji. Za vrijema Hercegovačkog ustanka 1875. 
godine vojvoda Vukotić se nalazio na Grahovu odakle je 
rukovodio ustankom, jer nije se smjelo zbog opstanka Crne Gore 
javno znati da se ona miješa u ustanak u Hercegovini. 





Velji rat 


knjeginja Milena 


U crnogorsko-osmanskog rata ili tzv. Veljeg rata 1876-78. godine 
bio je komandant Sjevernocrnogorske vojske koja je operisala na 
području Hercegovine u čijem se sastavu nalazilo 15.bataljona.Obavljao je diplomatske misije u Srbiji 
i Rusiji. Nakon dugih godina službe,1882. godine povlači se na svom imanju na Čevu,đe je i umro 
januara 1903. godine.Modernizacijom Crne Gore koju je počeo sprovoditi knjaz Nikola,uvođenjem 
zakona,regofmom državnih organa mijenjao se i sami život i duh Crne Gore,vrijeme starih 

crnogorskih vitezova i vojvoda polako se gasilo,kao da je to mudri vojvoda Petar Vukotić predosjetio i 
zato se povukao u srcu Katunske nahije koju je iznad svega ljubio i čuvao,a svoje Katunjane iznad svih 
poštovao i stavljao,mudro upravljajući da ostalim ne ostane na žao. 


Poveznice 


= Priredio Čedo Baćović: CRNOGORAC NA POTONJOJ URI (http://www.montenegrina.net/pages/ 
pages1/istorija/cg_u_xix_vijeku/crnogorac_na_potonjoj_uri.htm) 

= Petar Vukotić - genetsko stablo (https://www.geni.com/people/Petar-Vukoti%C4%87/6000000001 
318319035) 


Izvori 


= Houston, Marco, Nikola & Milena: King and Queen of the Black Mountain, Leppi publications, 
ISBN 0-9521644-4-2 

